**Vågan kirke**, også kjent som **Lofotkatedralen**, er en korskirke i Kabelvåg i Nordland. Bygget er oppført i tømmer og utformet i nygotisk stil. Det er en langstrakt kirke med korte og brede korsarmer, og en lang vestarm. Den ble innviet 9. oktober 1898 og er med 1100–1200 plasser en av landets største. Arkitekt for kirka var Carl Julius Bergstrøm.

Bygning
-------

På slutten av 1800-tallet var det nesten 5000 innbyggere i Vågan og etter kirkeloven av 1851 krevde dette en kirke med 1500 sitteplasser. Departementet ga dispensasjon og ga tillatelse til en kirke med 1000 plasser (Kirkebyggdatabasen oppgir 1200). Lofotposten hevdet at over 3000 mennesker fikk plass inne ved åpningen uten at kirken så ut til å være overfylt.

Dette er den største trekirka nord for Trondheim. Tømmeret til kirka ble levert av trelastfirmaet Jacob Digre i Trondheim. Oppføringen av bygget kostet 62.500 kr, i tillegg kom kostnader med tomt og inventar. Bygget ble satt opp i Trøndelag (trolig Levanger), tømmeret ble merket og tatt ned igjen for frakt nordover. Delene ble prefabrikert på fabrikken i Trøndelag og satt sammen i Kabelvåg. Bygget har saltak med samme høyde til raft og møne for alle armene. På taket er det en rekke små arkoppbygg. Tårnet står i vestre ende og er høyt med kvadratisk plan. Tårnet er i reisverk. Koret er lavere og smalere enn østarmen. Vinduene er høye og smale med spiss avslutning på toppen. Kirkerommet er høyt og åpent med mye naturlig lys gjennom vinduene. Midtskipene og sideskipene er skilt fra hverandre med slanke søyler forbundet med spissbuer. Sideskipene har galleri.

Vågan kirke er en typisk nygotisk kirke med aksemonumentalitet og høydevirkning. Bergstrøm tegnet på samme tid Sortland og Skånland kirker.

Tidligere kirker på stedet
--------------------------

Dagens kirke erstattet ei eldre kirke fra 1798, som var blitt for liten. Det var særlig behov for en større kirke på grunn av den store mengden fiskere som kom til Lofoten i forbindelse med Lofotfisket i perioden januar til april hvert år. På slutten av 1800-tallet bodde det omkring 5000 mennesker i Vågan. Kabelvåg har vært kirkested i omtrent 900 år, og det første Håløygske kirkehus ble opprinnelig reist av Øystein Magnusson rundt år 1114, trolig i forbindelse med at den daværende kongen deltok i en sak mot Sigurd Ranesson. I 1224 i Håkon Håkonsons saga omtales stedet som Kirkjuvagum (Kirkevåg, vågen med kirke), og kilder fra 1600-tallet omtaler også stedet som Kirkevåg. Kablevåg kan ha vært det første bydannelsen stedet nord for Trondheim. I tillegg til kirken i Kirkevågen kan det ha stått et mindre kapell i «Kapellvågen» som kan ha gitt opphav til navnet Kabelvåg. Fem eller seks kirker har ligget innenfor området til dagens kirke. Ei tidligere kirke ble flyttet til Værøy i 1799.

Bygget fra 1798 ble revet og materialene solgt i løs vekt. Prekestolsbaldakinen ble tatt vare på inntil den havnet i Svolvær kirke.

Bilder
------

* Vågan gamle og nye kirke rundt 1900.Foto: Johan Lind (Norsk Folkemuseum / Digitalt Museum)Vågan gamle og nye kirke rundt 1900.  
Foto: Johan Lind (Norsk Folkemuseum / Digitalt Museum)
* Vågan kirke (2005)Vågan kirke (2005)
* Interiør (2011)Interiør (2011)

Referanser
----------

1. 1 2  (no) «Vågan kirke». *Kirkesøk*. Den norske kirke.
2. 1 2 3 4  Brun, Håkon (1998). *Fra kong Øysteins kirke til Lofotkatedralen*. Vågan menighetsråd. ISBN 8274160991.
3. 1 2 3 4  Johnsen, Randi (1983). *Arkitektonisk vurdering av Vågan kirke*. Vågan: Vågan menighetsråd. s. 10ff.

Litteratur
----------

* Norsk teologisk tidsskrift 101 (2000)

Eksterne lenker
---------------

* (en) Vågan kirke – kategori av bilder, video eller lyd på Commons Rediger på Wikidata
* Arkitekturguide: Vågan kirke
* (no) «Vågan kirke». *Kirkesøk*. Den norske kirke.
* NRK-artikler om striden om regnbueflagget i kirkene: , , , , ,
* Lofotkatedral egen nettside
* (no) «Vågan kirke». *Kulturminnesøk*. Riksantikvaren – Direktoratet for kulturminneforvaltning.

| * v
* d
* r
Kirker i Lofoten |
| --- |
| Vågan | 
* Digermulen
* Gimsøy
* Henningsvær
* Lofotkatedralen
* Sildpollnes
* Strandlandet
* Strauman
* Svolvær

 | «Lofotkatedralen» i Kabelvåg |
| Vestvågøy | 
* Borge
* Buksnes
* Hol
* Knutstad
* Stamsund
* Steine (tapt)
* Valberg

 |
| Moskenes | 
* Moskenes
* Reine

 |
| Flakstad | 
* Flakstad

 |
| Værøy | 
* Værøy nye
* Værøy gamle

 |
| Røst | 
* Røst

 |

|  |  |
| --- | --- |
| Oppslagsverk/autoritetsdata | VIAF **·** GeoNames **·** Riksantikvaren kulturminne **·** Sentralt stedsnavnregister
 |